ขอสอบถาม เรื่องการกินยาคุมค่ะ ดิฉันมีแฟนเป็นคนต่างชาติ ปีนึงเราจะได้เจอกันประมาณ6เดือน-1ปี ตลอดระยะเวลาที่อยู่ด้วยกันจะกินยาคุมแบบ28เม็ดค่ะ กินมาได้เป็นระยะเวลา1ปีแล้วค่ะ แต่ตอนนี้แฟนเค้าจะกลับต่างประเทศ จะได้เจอกันอีก ก็ประมาน6เดือน ดิฉันอยากสอบถามว่าควรจะทานยาคุมต่อหรือจะหยุดทานดีคะ
สวัสดีค่ะ หากจะมีเพศสัมพันธ์ สามารถรับประทานยาคุมแบบแผงไว้ก่อนเพื่อป้องกันได้ในเดือนนั้นๆ ดังนั้นหากตอนนี้ไม่ได้จะมีเพศสัมพันธ์ไปอีกถึง 6 เดือน อาจจะหยุดยาคุมไปก่อนได้ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้